Logo (englanniksi).
**Vjasna** eli **Ihmisoikeuskeskus Vjasna** (valkoven. Праваабарончы цэнтр «Вясна», *Pravaabarontšy tsentr «Vjasna»*, *Ihmisoikeuskeskus "Kevät"*) on vuonna 1996 perustettu valkovenäläinen ihmisoikeuksia puolustava järjestö.

Vjasna on kansalaisjärjestö (NGO), joka perustettiin alun perin kevään 1996 mielenosoituksessa pidätettyjen Valko-Venäjän oppositiojärjestöjen ihmisten ja heidän perheenjäseniensä auttamiseen tähtääväksi ryhmäksi nimellä Vjasna-96. Kesäkuussa 1999 ryhmä rekisteröityi nykyisellä nimellään. Järjestön keskustoimisto on Minskissä ja sillä on paikallistoimistoja useissa Valko-Venäjän suurimmista kaupungeista. Lokakuussa 2003 Valko-Venäjän korkein oikeus perui järjestön rekistöröinnin, koska "se oli osallistunut vuoden 2001 presidentinvaalien tarkkailuun". Vuonna 2004 järjestö liittyi Kansainväliseen ihmisoikeusjärjestöjen liittoon (FIDH, ransk. *Fédération internationale pour les droits humains*).

Järjestön päämääränä on osallistua ihmisoikeuksia kunnioittavan kansalaisyhteiskunnan kehittämiseen Valko-Venäjällä, kuten yleismaailmallisessa ihmisoikeuksien julistuksessa ja Valko-Venäjän perustuslaissa on kuvattu.

Erityisesti Valko-Venäjän joulukuun 2010 presidentinvaalien jälkeen viranomaiset ovat tehneet useita ratsioita Vjasnan toimitiloihin ja puheenjohtajan kotiin. Järjestön perustaja-puheenjohtaja Ales Bjaljatski oli loppukesällä 2012 vankilassa kärsimässä 4,5 vuoden vankeustuomiota. Valko-Venäjällä oli järjestön mukaan vuoden 2012 tammikuussa ainakin 13 muutakin poliittista vankia.

Huhtikuun 2021 lopussa Vjasna raportoi Valko-Venäjällä olleen vankilossa ainakin 360 poliittista vankia, ja heidän lukumääränsä olevan kasvussa. Heinäkuun 31. päivänä 2021 lopussa poliittisia vankeja oli jo 604. Vjasnan tiedossa oli vähintään 107 ihmistä, jotka oli kuukauden aikana tuomittu poliittisina pidetyissä oikeudenkäynneissä. Syyskuun loppupuolelle tultaessa Valko-Venäjän poliittisten vankien määrä oli noussut 715:sta. Syyskuun aikana ainakin 103 ihmistä oli tuomittu poliittisissa oikeudenkäynneissä. Tämä osaltaan osoittaa, ettei oikeusvaltion perusperiaatteet toteudu maassa, sillä maan oikeusjärjestelmä ole riippumaton. Valko-Venäjän hallinto sulki jo heinäkuussa useita kymmeniä kansalaisjärjestöjä (NGO). Pidätettynä oli tuolloin ainakin 26 toimittajaa ja vangittuna tai useiden kuukausien ajaksi pidätettyinä oli myös useita ihmisoikeusjärjestö Vjasnan humanitaarista työtä tekevää työntekijää. Vuoden 2021 lopussa poliittisten vankien määrä oli 1 068, 14. maaliskuuta 2022 lukema oli 1 086, ja 7. lokakuuta 2022 poliittisia vankeja oli jo 1 348. Marraskuun 22. päivänä 2022 poliittistesti vangittujen lukumäärä oli noussut jo 1451:een.

Marraskuussa 2012 Valko-Venäjän viranomaiset takavarikoivat Vjasnan toimiston omaisuuden ja sulkivat toimiston. Amnesty International arvosteli Valko-Venäjää tästä syystä räikeänä ihmisoikeusvelvoitteidensa rikkojana. Ihmisoikeuskeskus Vjasnan toiminta on jatkunut tästä huolimatta.

Lokakuussa 2022 järjestön perustaja, poliittinen vanki Ales Bjaljatski tuli valituksi yhdeksi Nobelin rauhanpalkinnon 2022 saajista.

Lähteet
-------

1. 1 2  About Viasna spring96.org. Viitattu 12.7.2013. (englanniksi)
2. ↑  Human Rights Situation in Belarus: April 2021  3.5.2021. spring96.org. Viitattu 24.5.2021. (englanniksi)
3. 1 2  Human Rights Situation in Belarus: July 2021  3.8.2021. spring96.org. Viitattu 27.8.2021. (englanniksi)
4. ↑  Human Rights Situation in Belarus: September 2021  4.10.2021. spring96.org. Viitattu 30.10.2021. (englanniksi)
5. ↑  Human Rights Situation in Belarus: February 2022, viitattu 14.3.2022, (englanniksi)
6. ↑  As of October 7, 1348 persons in Belarus are considered as political prisoners Viasna, spring96.org. Viitattu 7.10.2022. (englanniksi)
7. ↑  As of November 22, 1451 persons in Belarus are considered as political prisoners Viasna, spring96.org. Viitattu 22.11.2022. (englanniksi)
8. ↑  Belarus evicts leading human rights organization  26 November 2012. Amnesty International.  Arkistoitu 2.12.2012. Viitattu 12.7.2013. (englanniksi)
9. ↑  Sari Taussi,Eelis Bjurström,Elsa Osipova: Valkovenäläinen ihmisoikeusaktivisti Ales Bjaljatski ja ihmisoikeusjärjestöt Ukrainasta ja Venäjältä saivat Nobelin rauhanpalkinnon  7.10.2022. Yleisradio, yle.fi. Viitattu 7.10.2022.
10. ↑  The Nobel Peace Prize 2022  7.10.2022. The Nobel Foundation. Viitattu 7.10.2022. (englanniksi)

Kirjallisuutta
--------------

* Ioffe, Grigory (2018). *Historical Dictionary of Belarus (Historical Dictionaries of Europe)*, Third Edition (in en), Lanham: Rowman & Littlefield, 334. ISBN 978-1538117057.

Aiheesta muualla
----------------

* Ihmisoikeuskeskus Vjasnan kotisivut (valkovenäjäksi) (venäjäksi) (englanniksi)
* Viasna loses its office in Minsk 2012-11-26 (englanniksi) (civilrightsdefenders.org)
* UN report: There is situation of complete impunity in Belarus (9.3.2022) (englanniksi) (spring96.org)
* No to War! Statement of Human Rights Center Viasna regarding participation of Belarus in military aggression against Ukraine. Statement by the Human Rights Center Viasna (28.2.2022) (englanniksi) (spring96.org)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Tšekki

 |

 |